|  |  |
| --- | --- |
| **RAPORTI I VLERËSIMIT TË NDIKIMIT** | |
| **EMËRTIMI I PROPOZIMIT TË POLITIKËS** | Projekt “Për organizimin dhe funksionimin e shërbimit të mjekësisë ligjore në Republikën e Shqipërisë” |
| **MINISTRIA UDHËHEQËSE** | Ministria |
| **FAZA E POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** | I jashtëm |
| **DIREKTIVË/RREGULLORE E BE-së** |  |
| **PUBLIKIMET DHE STRATEGJITË E LIDHURA** | Nuk ka. |
| **DATA E KONSULTIMIT PUBLIK** | Data/Asnjë konsultim publik. |
| **DATA E VLERËSIMIT TË NDIKIMIT** | Data e vlerësimit të ndikimit |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Jo |
| **NUMRI I VLERËSIMIT TË NDIKIMIT** |  |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Kristina Puci  [Kristina.puci@drejtesia.gov.al](mailto:Kristina.puci@drejtesia.gov.al),  Bledar Mustafaraj  Bledar.mustafaraj@drejtesia.gov.al |
|  | |
| **PJESA 1: PËRMBLEDHJE EKZEKUTIVE (maksimumi 2 faqe)** | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta)*  Aktualisht, organizimi dhe funksionimi i Institutit të Mjekësisë Ligjore rregullohet nga vendimi nr. 680, datë 2.9.2020 i Këshillit të Ministrave “Për mënyrën e organizimit dhe funksionimit të Institutit të Mjekësisë Ligjore”. Ky vendim bën një përcaktim të kufizuar të mënyrës së organizmit të brendshëm të Institutit të Mjekësisë Ligjore dhe përgjegjësitë funksionale të tij.  Struktura dhe organika e Institutit të Mjekësisë Ligjore miratohen me urdhër të Kryeministrit, sipas përcaktimeve në legjislacionin në fuqi për organizimin dhe funksionimin e administrates shtetërore. Ndërsa, rregullat për metodat e brendshme të punës dhe sjelljen e personelit miratohen nga ministri,  me propozim të drejtorit të Institutit të Mjekësisë Ligjore. Marrëdhëniet e punës të drejtorit dhe të nëpunësve të Institutit të Mjekësisë Ligjore rregullohen në bazë të dispozitave të legjislacionit për nëpunësit civilë. Marrëdhëniet e punës së punonjësve administrativë rregullohen në bazë të dispozitave të Kodit të Punës.  Vendimi aktual i Këshillit të Ministrave sjell nevojën për miratimin e disa akteve nënligjore të tjera, të cilat të parashikojnë në mënyrë të detajuar funksionet konkrete të nëpunësve dhe punonjësve të institutit, të drejtat dhe detyrimet e tyre si dhe kriteret e nevojshme për emërim.  Gjithashtu në vendim mungon një përkufizimi qartë për ekspertimin dhe aktin e ekspertimit.  Drejtuesi i Institutit të Mjekësisë Ligjore ka parashtruar disa problematika lidhur me veprimtarinë e këtij institucioni, ku përmenden trajtimi financiar i ekspertëve të jashtëm; mungesa e trajtimit financiar të ekspertëve të IML që thirren nga gjykata për kryerjen e ekspertimeve mjeko-ligjore; mbingarkesa e punës së ekspertëve dhe mosrealizimi i ekspertimeve në kohë; mungesa e infrastrukturës për kryerjen e autopsive në rrethe; paraqitja e ekspertëve në gjykatë për të bërë betimin, veprim i cili merr shumë kohë nga puna e ekspertëve, si dhe problematika e administrimit të morgjeve në spitale të cilat janë nën administrim të institucioneve spitalore dhe jo të Institutit të Mjekësisë Ligjore.  Rrjedhimisht, për vlerësimin e këtyre problematikave përfaqësues të Ministrisë së Drejtësisë dhe Institutit të Mjekësisë Ligjore kanë vlerësuar mundësitë për zgjidhjen e këtij problemi, duke parashtruar opsionet e mundshme për rregullimin e shërbimit të mjekësisë ligjore.  Shërbimi i Mjekësisë Ligjore ka një rol thelbësor në zgjidhjen e çështjeve gjyqësore, sidomos në fushën penale ku aktet e ekspertimit në çështjet që lidhen me humbjen e jetës apo dëmtimin e shëndetit dhe integritetit seksual janë prova kyçe për dhënien e drejtësisë.  Në këtë kuadër, është vlerësuar se duhen marrë masa për garantimin e ofrimit të këtij shërbimi me efikasitet, në kohë të shpejtë dhe me cilësi të lartë. | |
| **OBJEKTIVAT**  *Cilat janë objektivat dhe rezultatet e synuara të propozimit? (jo më shumë se 7 rreshta)*  Objektivat dhe rezultatet e synuara janë:   * Të përcaktoj rregullat në lidhje me organizimin dhe funksionimin e shërbimit të mjekësisë ligjore, si dhe përcaktimi i procedurave të kryerjes së ekspertimeve në fushën e mjekësisë ligjore. * Të garantojë mirëfunksionimin e mjekësisë ligjore në Republikën e Shqipërisë. * Të unifikoj procedurat për kryerjen e ekspertimeve në fushën e mjekësisë ligjore, në kuadër të mbështetjes së organeve të drejtësisë, institucioneve publike dhe subjekteve private për zgjidhjen e çështjeve hetimore e gjyqësore. * Të garantohet ushtrimi i veprimtarisë së Institutit të Mjekësisë Ligjore dhe profesionit të ekspertëve ligjorë në përputhje me parimin e ligjshmërisë, paanësisë dhe pavarësisë, profesionalizmit, barazisë dhe mosdiskriminimit, respektimit të standardeve të larta etike dhe integritetit, garantimin e të drejtave dhe lirive themelore të njeriut dhe standardeve ndërkombëtare në fushën e të drejtave të njeriut. | |
| **OPSIONET E POLITIKAVE**  *Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. (jo më shumë se 7 rreshta)*    Nisur nga përkufizimi i problemit të paraqitur më sipër, paraqiten opsionet si vijon:  **Opsioni 0 (*****status quo*** ) – vijimi në fuqi I vendimit ekzistues nr. 680, datë 2.9.2020 të Këshillit të Ministrave “Për mënyrën e organizimit dhe funksionimit të Institutit të Mjekësisë Ligjore” dhe miratimi i një rregulloreje në zbatim të vendimit të sipërpërmendur. Vendimi parashikon se rregullat për metodat e brendshme të punës dhe sjelljen e personelit miratohen nga ministri, me propozim të drejtorit të Institutit të Mjekësisë Ligjore. Miratimi i rregullores nuk kërkon një procedurë të komplikuar dhe të zgjatur në kohë mirëpo nga ana tjetër, rregullorja nuk garanton sigurinë juridike dhe qëndrueshmërinë e Institucionit të Mjekësisë Ligjore. Vlerësohet e nevojshme që disa rregullime në lidhje me organizimin dhe funksionimin e brendshëm të institutit të jenë afatgjata dhe të pacënueshme nga ndryshimet në nëpunësit e lartë të institucionit apo anëtarëve të qeverisë. Gjithashtu, rregulloroja nuk mund të vendosë rregulla shtesë që shkojnë përtej vendimit të Këshillit të Ministrave pasi do të cënonte hierarkinë e normave.  **Opsioni 1 (rregullator):** – Ndryshimi i vendimit ekzistues nr. 680, datë 2.9.2020 “Për mënyrën e organizimit dhe funksionimit të Institutit të Mjekësisë Ligjore” duke parashikuar rregullat shtesë mbi mënyrën e rregullimit të profesionit të ekspertit ligjor, marrëdhëniet me organet e procedurës, të drejtat dhe detyrimet gjatë ushtrimit të detyrës, rregullat e sjelljes dhe shkeljet disiplinore. Vendimi në fjalë bën një parashikim të përgjithshëm mbi mënyrën e organizimit dhe funksionimit të Institutit të Mjekësisë Ligjore ndaj nëse do t’i nënshtrohet ndryshimit duhet të ndryshojë në masën 70% të tij pasi është e nevoshme të bëhet në mënyrë të detajuar përcaktimi i detyrave funksionale.  **Opsioni 2** – Shfuqizimi i vendimit ekzistues dhe rregullimi i shërbimit të mjekësisë ligjore nëpërmjet një akti të ri juridik, në kategorinë e akteve “ligj”. Rregullimi me ligj i organizimit dhe funksionimit të Institutit të Mjekësisë Ligjore garanton qëndrueshmërinë funksionale të instutucionit. Ligji bën një ndarje të qartë të detyrave funksionale, duke parashikuar detyrat e secilit punonjës, si dhe kriteret përkatëse për emërimin e tyre. Ndryshe nga aktet nënligjore, ligji kërkon një procedurë komplekse dhe të zgjatur në kohë, si rrjedhojë ai nuk është lehtësisht i ndryshueshëm. Kjo garanton sigurinë juridike për ekspertët ligjor, por edhe për personat e interesuar në ekspertimin ligjor. Për më tepër është e nevojshme, që normat, të cilat parashikojnë të njëjtin objekt të jenë të konsoliduara në një akt të vetëm. Gjithashtu është e nevojshme, të bëhet një përkufizim ligjor i saktë i llojeve të ekspertimit me qëllim që subjektet në sistemin e drejtësisë por edhe palët e treta të njihen me shërbimin e mjekësisë ligjor. Ky opsion vlerësohet si me efiçenti në krahasim me opsionet e tjera. | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)*  Ndërmarrja e nismës ligjore në vetvete sipas opsionit të preferuar nuk krijon kosto pasi projektligji hartohet nga struktura juridike në Ministrinë e Drejtësisë e cila është një strukturë e krijuar dhe funksionale. Për hartimin e kësaj nisme nuk kontraktohen ekspertë të jashtëm për të dhënë opinion ligjor rrjedhimisht në këtë drejtim nuk shfaqen ndikime në buxhetin e shtetit.  Po kështu, procesi i kosultimit publik nëpërmjet Regjistrit Elektronik të Njoftimeve dhe Konsultimeve Publike nuk krijon efekte financiare.  Ndërkohë, lidhur me efeketet financiare të nismës, në këtë fazë vlerësohet se riorganizimi i institutit të mjekësisë ligjore në disa aspekte mund të krijoje efekte financiare shtesë të cilat duhet t’i nënshtrohen vlerësimit në vijmësi sipas konsolidimit të përmbajtjes së nismës.  **Kosto në buxhetin e shtetit:**  Instituti i Mjekësisë Ligjore është një institucion i ngritur dhe funksional tashmë ndaj ngritja dhe funksionimi i tij nuk përcjell efekte financiare në këtë aspekt. Megjithatë, shtimi në strukturë i zëvendësdrejtorit dhe Këshillit Shkencor do të krijonte efekte financiare shtesë në raport me buxhetin aktual. Po kështu, referenca mbi pagën e ekspertëvë ligjor mbi pagën e Sekretarit të Përgjithshëm të Ministrisë së Drejtësisë sjell efekte financiare shtesë në raport me nivelin aktual të pagave për ekspertët e Institutit të Mjekësisë Ligjore të cilët janë pjesë e organikës në fuqi.  Efekte financiare shtesë të cilat duhet t’i nënshtrohen vlerësimit në vijmësi sipas konsolidimit të përmbajtjes së nismës.  **Përfitime në buxhetin e shtetit:**  Të gjitha ekspertimet që do të kryhen nga shërbimi i mjekësisë ligjore kryen kundrejt tarifave, të cilat do të shkojnë në buxhetin e Institutit të Mjekësisë Ligjore, duke lehtësuar kështu financimin e këtij institucioni mbi menaxhimin tërësor të tij (shpenzimet mbi personelin dhe infrastrukturën) dhe duke krijuar edhe lehtësi në buxhetin e shtetit mbi financimet në terma afatgjatë.  **Ndikimet sociale:**  - Rritje e standardeve të respektimit të rregullave të ekspertimit ligjor dhe procedimeve në fazën hetimore;  - Përfundimi sa më shpejt dhe brenda afateve i procesit të ekspertimit ligjor;  - Rritja e efiçencës së organeve hetimore dhe zgjidhjen e çështjeve hetimore e gjyqësore;  - Respektimi i të drejteve dhe lirive themelore të njeriut dhe standardeve ndërkombëtare në fushën e të drejtave të njeriut.  - Garantimi i profesionalizmit dhe aftësisë profesionale të mjekëve ligjor. | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)*  Opsioni i rekomanduar/i preferuar është:  **Opsioni 2**  Opsioni më i mirë për arritjen e objektivave të propozuara është opsioni i dytë, shfuqizimi i vendimit ekzistues dhe miratimi i një ligji të ri. Vetëm nëpërmjet rregullimeve ligjore mund të përcaktohen qartë detyrat funksionale dhe ndarja organizative e Institutit të Mjekësisë Ligjore në përputhje me parimin e sigurisë juridike, ku përveç të tjerash, kërkon domosdoshmërisht një formulim të qartë të normave ligjore dhe që ligji në tërësi, pjesë apo dispozita të veçanta të tij në përmbajtjen e tyre të jenë të qarta, të përcaktuara dhe të kuptueshme. Ky projektligj garanton përcaktimin e rregullave për mirëfunksionimin e mjekësisë ligjore në Republikën e Shqipërisë, si dhe unifikimin e procedurave për kryerjen e ekspertimeve në fushën e mjekësisë ligjore, në kuadër të mbështetjes së organeve të drejtësisë, institucioneve publike dhe subjekteve private për zgjidhjen e çështjeve hetimore e gjyqësore.  Shfuqizimi i vendimit të Këshillit të Ministrave dhe miratimi i një ligji të ri paraqet disa avantazhe, ndër të cilat përmendim:   * Garantimi i sigurisë juridike, duke plotësuar boshllëqet e lëna nga vendimi dhe duke ngritur   në nivel ligjor rregullimet ekzistuese të vendimit.   * Parashikim i detajuar i elementeve, duke shmangur kështu numrin e madh të dispozitave referuese dhe të akteve nënligjore të dala në kuadër të rregullimit të funksionimit dhe organizimit të Institutit të Mjekësisë Ligjore. * Garantimi i pavarësisë se Institutit të Mjekësisë Ligjore dhe ekspertëve ligjor. * Garantimi i barazisë para ligjit, mosdriskriminimit dhe meritokracisë për subjektet e interesuar në pozicionin e drejtorit, zëvendësdrejtorit apo ekspertit duke përcaktuar kritere ligjore për emërimin e tyre. * Përcaktimi i qartë i të drejteve dhe detyrave të ekspertëve ligjor, drejtorit, zëvendësdrejtorit dhe Këshillit Shkencor. * Mbrojtja e nëpunësve të lartë dhe punonjësve të Institutit nga ndikimet e jashme dhe vendimet arbitrare, duke parashikuar paanësinë dhe pavarësinë, si parimet kryesore të ligjit. * Garantimi i efiçencës së veprimeve hetimore gjyqësore dhe zgjidhjes së çështjeve hetimore lidhur me veprimtarinë kriminale e konflikteve civile. * Përkufizimi i llojeve të veçanta të ekspertimeve. * Mundëson vazhdimin e punës së Institucion të Mjekësisë Ligjore. * Konsolidimi i normave, që kanë për objekt veprimtarinë e Institutit të Mjekësisë Ligjore dhe ekspertimin ligjor.   Si konkluzion, ky opsion sjell dobinë më të lartë krahasimisht me opsionet e tjera si dhe ofron bilancin më pozitiv të mundshëm, në përputhje edhe me kushtet që paraqet realiteti ligjor i sotëm duke përmbushur objektivat e synuara sipas këtij propozimi.  Kostot në buxhetin e shtetit janë propocionale dhe justifikojnë përfitimet.Ky rezultat vjen nga krahasimi i kostove dhe përfitimeve të argumentuara për secilin nga opsionet e mësipërme. Instituti i Mjekësisë Ligjore është një institucion i ngritur dhe funksional tashmë ndaj ngritja dhe funksionimi i tij nuk përcjell efekte financiare në këtë aspekt. Megjithatë, shtimi në strukturë i zëvendësdrejtorit dhe Këshillit Shkencor do të krijonte efekte financiare shtesë në raport me buxhetin aktual. Po kështu, referenca mbi pagën e ekspertëvë ligjor mbi pagën e Sekretarit të Përgjithshëm të Ministrisë së Drejtësisë sjell efekte financiare shtesë në raport me nivelin aktual të pagave për ekspertët e Institutit të Mjekësisë Ligjore të cilaët janë pjesë e organikës në fuqi.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti** **1** | **Viti 2** | **Viti 3** | | 0 | 0 | 0 | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)*  Në këtë fazë, projektligji nuk i është nënshtruar ende konsultimit publik. Projektligji është konsultuar me Institutin e Mjekësisë Ligjore si institucioni i prekur drejtpërdrejtë nga kjo nismë. | |
| **ZBATIMI DHE MONITORIMI**  Si do të organizohen zbatimi dhe monitorimi?(jo më shumë se 5 rreshta)  Zbatimi i nismës do të realizohet nga shërbimi i mjekësisë ligjore. Konkretisht nga ekspertët të cilët në ushtrimin e detyrave të caktuara janë të pavarur dhe nga Instituti i Mjekësisë Ligjore i cili është institucioni përgjegjës për ofrimin dhe menaxhimin e kapaciteteve infrastrukturore në fushën e mjekësisë ligjore.  dhe monitorimi i zbatimit të nismës do të realizohet nga Ministria e Drejtësisë nëpërmjet strukturës përgjegjëse për monitorimin e institucioneve të varësisë. Strukturë kjo e cila është përgjegjëse për monitorimin e mënyrës së funksionimit të institucioneve të varësisë nëpërmjet inspektimeve dhe kontrollit të eficencës dhe efikasitetit bazuar në inputetet e marra mbi raportimet vjetore, inspektimet kryesisht apo ankesat e përcjella nga palë të tjera. | |

# 

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# Historik

*Jepni kontekstin e politikës.*

Fillimisht, funksioni i mjekut ligjor është parashikuar në ligjin nr.7830, datë 15.6.1994 “Për Autopsitë”. Ky ligj është ende ne fuqi dhe rregullon veprimtarinë teknike të mjekëve ligjor në procesin e autopsisë së persoanve të vdekur me qëllim konstatimin e shkaqeve të vdekjes. Ligji nr.7830, datë 15.6.1994 “Për Autopsitë” parahikon autopsin mjeko ligjore në nenin 6:

*Autopsia mjekoligjore për zbulimin e shkaqeve e te mekanizmit të vdekjeve kriminale, ose që dyshohen si të tilla, kryhet në mënyrë të detyrueshme në bazë të urdhrit me shkrim të prokurorisë, gjykatës a policies hetimore për të gjitha rastet e* *:*

1. *vdekjeve me dhunë të llojeve të ndryshme : vrasje, vetëvrasje, aksident, lezione mekanike, helmime, asfiksime kanike, veprimi i temperaturave ekstreme, korrent elektrik dhe cdo lloj tjetër dhune;*
2. *në vdekjet e papritura jashtë ose brenda institucioneve shëndetësore, kur nuk dihet me saktësi shkaku i vdekjes;*
3. *në vdekjet e fëmijëve të porsalindur, që kanë lindur jashtë institucioneve shëndetësore;*
4. *në vdekjet e personave të panjohur ose të kufomave të copëtuara a të kalbëzuara;*
5. *në vdekjet e pacientëve në institucionet shëndëtesore, kur ka pretendime nga të afërmit për trajtimin mjekësor të tyre.*

Statusi, të drejtat dhe detyrimet e mjekut ligjor nuk janë në objektin e këtij ligji. Në kohën, kur është miratuar ky ligj Instituti i Mjekësisë Ligjore nuk ishte krijuar dhe Shërbimi i Ekspertimit Mjekoligjor ishte në varësi të Ministrisë së Shëndetësisë. Me vendimin nr.343, datë 5.6.1998 të Këshillit të Ministrave “Për kalimin në vartësi të Ministrisë së Drejtësisë të shërbimit të ekspertimit mjekoligjor”, shërbimi i ekspertimit mjekoligjor kalon nga vartësia e Ministrisë së Shëndetësisë në vartësi të Ministrisë së Drejtësisë. Në strukturën organizative të Ministrisë së Drejtësisë u krijua sektori i shërbimit të ekspertizës gjyqësore, për drejtimin dhe kontrollin administrativ të shërbimit të ekspertimit mjekoligjor. Deri në vitin 2003, kur u krijua Instituti i Mjekësisë Ligjore, ekspertimi mjekoligjor realizohej nga shërbimi qendror mjekoligjor, me qendër në Tiranë, nga shërbimi mjekoligjor në rrethet ku ishte qendra e gjykatave të apelit dhe ekspertët e jashtëm në rrethet e tjera. Struktura dhe përbërja e këtij shërbimi përcaktohej nga Ministri i Drejtësisë. Organizimi, kompetencat dhe veprimtaria e shërbimit të ekspertizës mjekoligjore përcaktoheshin në rregulloren e miratuar nga Ministri i Drejtësisë. Marrëdhëniet ndërmjet ekspertizës mjekoligjore dhe institucioneve të tjera qendrore rregulloheshin me udhëzim të përbashkët të Ministrit të Drejtësisë dhe të titullarit përkatës.

Shërbimi i ekspertizës mjekoligjore kryhej nga ekspertë funksionarë dhe ekspertë të jashtëm. Ekspertët funksionarë dhe personeli ndihmës, ekzistues kryenin veprimtarinë në shërbimin qendror të ekspertizës mjekoligjore dhe në rrethet ku e kanë qendrën gjykatat e apelit. Sipas këtij vendimi kryeekspertët dhe ekspertët emëroheshin dhe shkarkoheshin nga Ministri i Drejtësisë, me propozim të Ministrit të Shëndetësisë, kurse personeli tekniko-administrativ i shërbimit të ekspertizës nga kryeeksperti përkatës. ekspertët e jashtëm duhet të miratoheshin nga Ministri i Drejtësisë me propozimin e kryeekspertit të shërbimit qendror dhe marrëdhënia e tyre e punës rregullohej me kontratë. Si ekspertë të jashtëm në shërbimin qendror mjekoligjor mund të aktivizoheshin edhe pedagogë të Qendrës Spitalore Universitare, specialistë të institucioneve shëndetësore etj. Ndërkohë ekspertët funksionarë të shërbimit mjekoligjor, me miratim të Ministrit të Drejtësisë, mund të lejoheshin të angazhoheshin si pedagogë të jashtëm në institucionet arsimore.

Vendimi i sipërpërmendur parashikon dhe mënyrën e shpërblimit të ekspertëve të jashtëm. Ata shpërbleheshin për punën faktike me vlerën e pagesës së një ore pune të ekspertit funskionar sipas normativave të miratuara për çdo lloj veprimi, me udhëzim të përbashkët të Ministrit të Drejtësisë dhe të Ministrit të Shëndetësisë. Për veprime të veçanta ekspertimi, mund të zbatohej edhe kriteri i shpërblimit fiks.

Veprimet e ekspertimit kryheshin me kërkesë të prokurorit, të policisë gjyqësore dhe me vendim të gjykatës lidhur me çështjet në shqyrtim. Me kërkesë të personave të proceduar penalisht, palëve në procesin civil, mbrojtësve ose përfaqësuesve të tyre, kryheshin veprime ekspertimi vetëm lidhur me mbrojtjen dhe realizimin e të drejtave të tyre në një hetim ose gjykim të filluar. Ekspertimi realizohej kundrejt shpërblimit nga organi ose subjekti kërkues sipas tarifave të miratuara nga Ministri i Drejtësisë, Ministri i Financave dhe Ministri i Shëndetësisë. Marrëdhëniet e shërbimit të ekspertizës mjekoligjore me prokurorinë dhe gjykatën rregulloheshin në bazë të dispozitave të kodeve të procedurës penale dhe të asaj civile.

Instituti i Mjekësisë Ligjore u krijua për herë të parë me vendimin nr. 120, datë 27.02.2003 “Për krijimin e Institutit të Mjekësisë Ligjore”. Ky vendim shfuqizoi vendimin nr.343, datë 5.6.1998 të Këshillit të Ministrave “Për kalimin në vartësi të Ministrisë së Drejtësisë të shërbimit të ekspertimit mjekoligjor”, por nuk i ndryshoi strukturat dhe organizimin ekzistues të Shërbimit të Ekspertimit Mjekoligjor. Instituti i Mjekësisë Ligjore funksionon si institucion qendror, buxhetor, në varësi të Ministrit të Drejtësisë. Vendimi nr. 120, datë 27.02.2003 “Për krijimin e Institutit të Mjekësisë Ligjore” përcakton drejtimet e përgjithshme të veprimtarisë së institutit. Sipas këtij vendimi Instituti i Mjekësisë Ligjore, sipas ligjit, kryen ekspertim e mjekoligjore, me kërkesën e palëve në procesin civil, të subjekteve të procedimit penal dhe të personave të tjerë juridikë, kundrejt pagesës së shpenzimeve dhe të tarifave përkatëse. Tarifat për veprimet dhe shërbimet, që ofron Instituti i Mjekësisë Ligjore, masa dhe mënyra e llogaritjes së këtyre shpenzimeve, caktohen me urdhër të përbashkët të Ministrit të Drejtësisë dhe të Ministrit të Financave.

Vendimi nr. 120, datë 27.2.2003, i Këshillit të Ministrave, “Për krijimin e Institutit të Mjekësisë Ligjore”, shfuqizohet nga vendimi nr. 680, datë 02.09.2020 “Për mënyrën e organizimit dhe të funksionimit të Institutit të Mjekësisë Ligjore” i Këshillit të Ministrave. Ky vendim rregullon organizimin dhe funksionimin e Institutit të Mjekësisë Ligjore, si person juridik publik, buxhetor, në varësi të ministrit të Drejtësisë, me seli në Tiranë. Në ndryshim nga vendimi i mëparshëm vendimi aktual bën një përshkrim më të detajuar të mënyrës së funksionimit dhe organizimit të institutit, duke parashikuar përgjegjësitë funksionale të institutit, detyrat konkrete të mjekëve ligjore dhe ekspertëve, fushat e përgjegjësisë, etj.

Vendimi nr. 680, datë 02.09.2020 “Për mënyrën e organizimit dhe të funksionimit të institutit të mjekësisë ligjore” i Këshillit të Ministrave, ndryshe nga vendimi i mëparshëm sjell si risi përcaktimin e detajuar të mënyrës së organizimit të institutit, duke parashikuar pozicionin e drejtorit të institutit. Drejtori drejton dhe organizon të gjithë veprimtarinë e institucionit dhe përgjigjet përpara ministrit. Vendimi parashikon dhe mënyrën e rregullimit të marrëdhënieve të punës, të cilën vendimi i mëparshëm nuk e bën. Marrëdhëniet e punës të drejtorit dhe të nëpunësve të Institutit të Mjekësisë Ligjore rregullohen në bazë të dispozitave të legjislacionit për nëpunësit civilë. Marrëdhëniet e punës së punonjësve administrativë rregullohen në bazë të dispozitave të Kodit të Punës.

Një tjetër risi, që sjellë ky vendim është edhe përfshirja e Avokatit të Popullit dhe Policinë Gjyqësore në rrethin e subjekteve, që mund të bëjnë kërkesë për ekspertim. Instituti i Mjekësisë Ligjore kryen ekspertime sipas kërkesës ose vendimit të oficerit të policies gjyqësore, prokurorit ose gjyqtarit si dhe Avokatit të Popullit, për çështjet që shqyrtohen prej tyre sipas legjislacionit në fuqi. Instituti i Mjekësisë Ligjore, sipas ligjit, kryen ekspertime mjekoligjore edhe me kërkesën e palëve në procesin civil, të subjekteve të procedimit penal dhe të personave të tjerë juridikë publikë, kundrejt pagesës së shpenzimeve dhe të tarifave përkatëse. Ekspertimi që kryhet me kërkesë të palëve në një proces civil, të subjekteve të procedimit penal, të ndryshëm nga gjykata, prokurori ose Policia Gjyqësore, si dhe të personave të tjerë juridikë publikë kryhet kundrejt pagesës së tarifave. Lloji dhe masa e tarifës për çdo veprim që kryhet nga Instituti i Mjekësisë Ligjore miratohen me vendim të Këshillit të Ministrave, pas propozimit të ministrit që mbulon çështjet e drejtësisë dhe ministrit që mbulon çështjet e financave.

# Problemi në shqyrtim

* *Përshkruani natyrën e problemit.*
* *Identifikoni shkaqet e problemit.*
* *Përshkruani shtrirjen e problemit.*
* *Identifikoni grupet e prekura nga ky problem - qeveria / biznesi / shoqëria civile / qytetarët.*
* *Vlerësoni nëse problemi mund të trajtohet ose jo përmes një ndryshimi të politikave.*

Instituti i Mjekësisë Ligjore në mënyrë të përsëritur ka parashtruar problematikat lidhur me veprimtarinë e këtij institucioni, ku përmenden:

* trajtimi jo i duhur financiar i ekspertëve të jashtëm;
* mungesa e trajtimit financiar të ekspertëve të IML që thirren nga gjykata për kryerjen e ekspertimeve mjeko-ligjore;
* mbingarkesa e punës së ekspertëve dhe mosrealizimi i ekspertimeve në kohë;
* mungesa e infrastrukturës për kryerjen e autopsive në rrethe;
* paraqitja e ekspertëve në gjykatë për të bërë betimin;
* problematika e administrimit të morgjeve në spitale të cilat janë nën administrim të institucioneve spitalore dhe jo të Institutit të Mjekësisë Ligjore.

# Arsyeja e ndërhyrjes

* *Shpjegoni pse qeveria e sheh të nevojshme të ndërhyjë.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Qeveria e sheh të nevojshme ndërhyrjen legjislative me qëllim plotësimin dhe ndryshimin e kuadrit normativ nëlidhje me organizimin dhe funksionimin e Institutit të Mjekësisë Ligjore.

Miratimi i një ligji për rregullimin e shërbimit të mjekësisë ligjore sjell risi në mënyrën e organizimit të Institutit të Mjekësisë Ligjore. Së pari vlerësohet krijimi i një Këshilli Shkencor që ndihmon në ecurinë dhe zhvillimin e teknikave shkencore në realizimin e akteve të ekspertimit, si dhe shtohet poicioni i zëvendësdrejtorit i cili aktualisht mungon duke krijuar problematika në drejtimin e institucionit. Për shkak se është një institucion që financohet nga buxheti i shtetit, ky ligj do sjelli efekti sasiore (monetare) dhe cilësore (narrative) në buxhetin e shtetit. Paga e drejtorit të institutit, ekspertëve ligjor dhe nëpunësve të tjerë pëcaktohet me vendim të Këshillit të Ministrave. I njëjti rregullim vlen dhe për shpenzimet e Institutit dhe investimet në të me qëllim pajisjen me infrastrukturën dhe logjistikën e përshtatshme, si dhe zbatimin e metodave dhe praktikave më të mira ndërkombëtare.

Në kuadër të rregullimit të profesionit të ekspertit ligjor, vlerësohet parashikimi i rregullave për licencimin e ekspertëve në fushat e tyre të ekspertizës, element që ndihmon në ofrimin e shërbimit prej tyre në raste kur caktohen nga gjykatat. Pas licencimit dhe emërimit të tyre, ekspertët duhet t’i nënshtrohen trajnimeve të detyrueshme për një periudhë 6 mujore.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat që synohet të arrihen përmes kësaj ndërhyrjeje janë:

1. Garantimi i mirëfunksionimit të mjekësisë ligjore në Republikën e Shqipërisë.
2. Unifikimi i procedurave për kryerjen e ekspertimeve në fushën e mjekësisë ligjore, në kuadër të mbështetjes së organeve të drejtësisë, institucioneve publike dhe subjekteve private për zgjidhjen e çështjeve hetimore e gjyqësore.
3. Garantohet i ushtrimit të veprimtarisë së Institutit të Mjekësisë Ligjore në përputhje me parimin e ligjshmërisë, paanësisë dhe pavarësisë, profesionalizmit, barazisë dhe mosdiskriminimit, respektimit të standardeve të larta etike dhe integritetit, garantimin e të drejtave dhe lirive themelore të njeriut dhe standardeve ndërkombëtare në fushën e të drejtave të njeriut.
4. Të përcaktimi i saktë i rregullave në lidhje me organizimin dhe funksionimin e Institutit të Mjekësisë Ligjore, si dhe përcaktimi i procedurave të kryerjes së ekspertimeve në fushën e mjekësisë ligjore.
5. Garantimi i efiçencës së veprimeve hetimore gjyqësore dhe zgjidhjes së çështjeve hetimore lidhur me veprimtarinë kriminale e konflikteve civile.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë identifikuar opsionet e politikës.*

Opsioni 0 – Ruajtja e *status quo-së* dhe vendimit ekzistues nr. 680, datë 2.9.2020 “Për mënyrën e organizimit dhe funksionimit të Institutit të Mjekësisë Ligjore” dhe miratimi i një rregulloreje në zbatim të vendimit të sipërpërmendur. Vendimi i sipërpërmendur parashikon se rregullat për metodat e brendshme të punës dhe sjelljen e personelit miratohen nga ministri, me propozim të drejtorit të Institutit të Mjekësisë Ligjore. Miratimi i rregullores nuk kërkon një procedurë të komplikuar dhe të zgjatur në kohë. Nga ana tjetër, rregullorja nuk garanton sigurinë juridike dhe qëndrueshmërinë e Institucionit të Mjekësisë Ligjor. Në kushtet kur organizimi dhe funksionimi nuk rregullohen nga një ligj apo nga vendimi, por kërkojnë nxjerrjen e akteve të tjera nënligjore mund të ndodh, që keto akte të ndryshohen në mënyrë të shpeshtë dhe të përsëritur. Për më tepër vlerësohet e nevojshme, që normat të cilat rregullojnë të njëjtinn object të jenë të konsoliduara në një akt të vetëm, për aq sa është e mundur dhe jo të shperndara në disa akte nënligjore.

Opsioni 1 (rregullator): Ndryshimi i vendimit ekzistues nr. 680, datë 2.9.2020 “Për mënyrën e organizimit dhe funksionimit të Institutit të Mjekësisë Ligjore”. Vendimi në fjalë bën një parashikim të përgjithshëm mbi mënyrën e organizimit dhe funksionimit të Institutit të Mjekësisë Ligjore. Për këtë arsye, lind nevoja e përcakitimit në mënyrë të detajuar e detyrave funksionale të këtij institucioni. Për më tepër vendimi nuk bën një përkufizim të “ekspertit ligjor” dhe “ekspertimit ligjor”. Ndryshimi i vendimit të Këshillit të Ministrave mund të realiyohet me një procedurë më pak të komplikuar se ligji. Ana poyitive e këtij opsioni është se lë hapsira që ndrzshimet apo rregullimet të mëvonshme të realizohen lehtësisht, pa qënë e nevojshme të ndiqen proçedurat e komplikuara për ndryshimet legjislative.

Opsioni 2 – Miratimi i një ligji të ri dhe shfuqizimi i vendimit ekzistues garanton mirëfunksionimin e mjekësisë ligjore në Republikën e Shqipërisë, sigurisë juridike, pavarësinë e Institutit të Mjekësisë Ligjore dhe ekspertëve ligjor. Vetëm nëpërmjet rregullimeve ligjore mund të përcaktohen qartë detyrat funksionale dhe ndarja organizative e Institutit të Mjekësisë Ligjore në përputhje me parimin e sigurisë juridike, ku përveç të tjerash, kërkon domosdoshmërisht një formulim të qartë të normave ligjore dhe që ligji në tërësi, pjesë apo dispozita të veçanta të tij në përmbajtjen e tyre të jenë të qarta, të përcaktuara dhe të kuptueshme. Ky projektligj garanton përcaktimin e rregullave për mirëfunksionimin e mjekësisë ligjore në Republikën e Shqipërisë, si dhe unifikimin e procedurave për kryerjen e ekspertimeve në fushën e mjekësisë ligjore, në kuadër të mbështetjes së organeve të drejtësisë, institucioneve publike dhe subjekteve private për zgjidhjen e çështjeve hetimore e gjyqësore.

Ky opsion sjell dobinë më të lartë krahasimisht me opsionet e tjera si dhe ofron bilancin më pozitiv të mundshëm, në përputhje edhe me kushtet që paraqet realiteti ligjor i sotëm duke përmbushur objektivat e synuara sipas këtij propozimi. Kostot në buxhetin e shtetit janë propocionale dhe justifikojnë përfitimet.

# Vlerësimi i opsioneve/analizimi i ndikimeve

* *Identifikoni grupet e prekura.*
* *Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).*
  + *Analizoni ndikimin mbi ndërmarrjet e vogla dhe të mesme (nëse ka).*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).*

**Subjektet dhe grupet të cilat preken nga kjo politikë janë:**

*Instituti i Mjekësisë Ligjore* është institucioni që preket drejtpërdrejt nga ky projektligj i propozuar, pasi kjo ndërhyrje parashikon mënyrën e organizimit dhe funksionimit të këtij institucioni. Subjektet e punësuar në këtë institut preken nga projektligji në fjalë, pasi ky i fundit përcakton kriteret për pranimin e tyre, si dhe përcaktojnë të drejtat dhe detyrimet. Gjithashtu ky projektligj bën rregullime lidhur me buxhetin e institutit, emërimet, lirimet dhe shkarkimet nga detyra, shkeljet disiplinore, funksionimin e morgut.

*Gjykata*përfshihet në rrethin e subjekteve, të cilat preken nga kjo politikë, pasi Instituti i Mjekësisë Ligjore ka si funksion kryerjen e ekspertimeve të ndryshme të kërkuara nga gjyktat civile apo penale në kuadër të zgjidhjes së çështjeve gjyqësore.

*Prokuroria* mbështetet nga Instituti i Mjekësisë Ligjore në zgjidhjen e çështjeve kriminale, duke vlerësuar shkaqet e vdekjes, dëmtimet trupore, gjendjen psikike të viktimës ose autorit, rastet e veprave penale kundër integritetit seksual, etj. Si rrjedhojë prokuroria bën pjesë në sferën e subjekteve, që preken nga miratimi i projektligjit të propozuar.

*Avokati i popullit* është një nga subjektet e prekur nga kjo politikë, pasi Instituti i Mjekësisë Ligjore kryen inspektim me vendim të tij.

*Qytetarët* ndikohen pozitivisht nga kjo ndërhyrje legjislative, pasi duke zbulimi i shkaqeve dhe autorëve të veprave penale apo shkeljeve të tjera ligjore janë me interes jo vetëm për palët e dëmtuara, por edhe për të gjithë shtetasit. Për më tepër rritja e cilësisë dhe efikasitetit të hetimeve ndikon pozitivisht në uljen e kriminalitetit.

*Të gjitha institucionet e tjera të cilat kërkojnë ekspertim nga Instituti i Mjekësisë Ligjore:*

Ndikimet për kategoritë e subjekteve të prekura janë të drejtpërdrejta, sipas vlerësimit të paraqitur për secilin prej tyre.

*Qeveria*ndikohet nga kjo politikë, pasi miratimi i këtij projektligji ndikon në përmirësimin e politikave penale mbi dhënien e drejtësisë dhe uljen e kriminalitetit.

**Kufizimet e analizës:**

Ky ligj sjellë disa ndryshime në strukturën institucionale të Institutit të Mjekësisë Ligjore, duke parashikuar pozicionin e zëvendësdrejtorit dhe Këshillin Shkencor të Institutit të Mjekësisë Ligjore, si dhe funksionet përkatëse. Këto ndryshime ligjore sjellin dhe efekte në buxhetin e shtetit.

Gjithashtu, duke marrë në konsideratë kriteret ligjore të parashikuara nga ligji lidhur me pozicionin e eksperit ligjor, zëvëndësdrejtorit dhe drejtorit të institucionit duhet bërë një rivlerësim për kualifikimin e nëpunësve dhe punonjësve të institutit.

Nga ana tjetër, ky projektligj sjellë më shumë përfitime, duke e ngitur statusin e nëpunësve dhe punonjësve të institutit në rangë ligjor dhe duke garantuar ruajtjen e statusit dhe qëndrueshmërinë e tyre në detyrë.

**Kosto në buxhetin e shtetit:** Projektiligji i propozuar sjell një ndryshim në strukturën organizative të Institutit të Mjekësisë Ligjore, duke parashikuar pozicionin e zëvendësdrejtorit. Ky i fundit nuk parashikohej nga vendimi i mëparshëm. Për shkak se është një institucion, që financohet nga buxheti i shtetit, ky ligj do sjelli efekti sasiore (monetare) dhe cilësore (narrative) në buxhetin e shtetit.

**Përfitime në buxhetin e shtetit:**

Të gjitha ekspertimet që do të kryhen nga shërbimi i mjekësisë ligjore do të kryen kundrejt tarifave, të cilat do të shkojnë në buxhetin e Institutit të Mjekësisë Ligjore, duke lehtësuar kështu financimin e këtij institucioni mbi menaxhimin tërësor të tij (shpenzimet mbi personelin dhe infrastrukturën) dhe duke krijuar edhe lehtësi në buxhetin e shtetit mbi financimet në terma afatgjatë.

**Ndikimet sociale:**

- Rritje e standardeve të respektimit të rregullave të ekspertimit ligjor dhe procedimeve në fazën hetimore;

- Përfundimi sa më shpejt dhe brenda afateve i procesit të ekspertimit ligjor;

- Rritja e efiçencës së organeve hetimore dhe zgjidhjen e çështjeve hetimore e gjyqësore;

- Respektimi i të drejteve dhe lirive themelore të njeriut dhe standardeve ndërkombëtare në fushën e të drejtave të njeriut;

- Garantimi i profesionalizmit dhe aftësisë profesionale të mjekëve ligjor.

Opsionet që janë marrë në në konsideratë për analizën me shumë kritere janë:

Opsioni 0: – Ruajtja e status quo-së, të vijohet me kuadrin ligjor ekzistues dhe të miratohet një rregullore në zbatim të vendimit të sipërpërmendur.

Opsioni 1: – ndryshimi i vendimit ekzistues nr. 680, datë 2.9.2020 “Për mënyrën e organizimit dhe funksionimit të Institutit të Mjekësisë Ligjore”

Opsioni 2:- Shfuqizimi i vendimit aktual dhe hartimi i një ligji të ri .

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

Janë përcaktuar kriteret që tregojnë arritjen e objektivave:

1. Ulja e kostove monetare dhe kohore në procesin e ekspertimit;
2. Rritja e efikasitetit në procesin e punës së Institutit të Mjekësisë Ligjore dhe mjekëve ligjor;
3. Efikasitet në përcaktimin e shkaqeve dhe mënyrës së vdekjes apo demtimeve trupore;
4. Efikasitet në zbulimin e veprave kriminale dhe autorëve të tyre;
5. Rritja e profesionalizmit të ekspertëve ligjor;
6. Kostoja në propocion të drejtë me efektivitetin;
7. Zhvillimi dhe përmirësimi i mëtejshëm i kërkimit shkencor në fushën e mjekësisë ligjore.

Është vendosur pesha e kritereve sipas rëndësisë relative:

1. Rritja e efikasitetit në procesin e punës së Institutit të Mjekësisë Ligjore dhe mjekëve ligjor;
2. Ulja e kostove monetare dhe kohore në procesin e ekspertimit;
3. Kostoja në propocion të drejtë me efektivitetin;
4. Efikasitet në zbulimin e veprave kriminale dhe autorëve të tyre;
5. Efikasitet në përcaktimin e shkaqeve dhe mënyrës së vdekjes apo demtimeve trupore;
6. Rritja e profesionalizmit të ekspertëve ligjor;
7. Zhvillimi dhe përmirësimi i mëtejshëm i kërkimit shkencor në fushën e mjekësisë ligjore.

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë secili kriter është vlerësuar me një peshë specifike vlerësuar nga 1-7;

Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 1 deri në 7, ku 7 përfaqëson opsionin më pak të preferuar dhe 1 atë më të preferuarin.

Matrica e performancës:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kriteret** | **Pesha**  **(Rëndësia relative)** | **Opsioni 0** | | **Opsioni 1** | | **Opsioni 2** | | |
| **Pikë** | **Vlera**  **(=Pesha x pikë)** | **Pikë** | **Vlera**  **(=Pesha x pikë)** | **Pikë** | | **Vlera**  **(=Pesha x pikë)** |
| Ulja e kohës në përfundimin e procesit | 5 | 0 | 0 | 2 | 10 | 4 | | 20 |
| Efikasiteti në plotësimin e boshllëkut ligjor | 5 | 0 | 0 | 2 | 10 | 5 | | 25 |
| Garantimi i trajtimit të barabartë të subjekteve | 5 | 0 | 0 | 2 | 10 | 5 | 25 | |
| Qartësimi i kuadrit ligjor dhe procedurave nënligjore të zbatueshme në këtë fushë | 4 | 1 | 4 | 4 | 16 | 4 | 16 | |
| Kosto - efektiviteti | 4 | 1 | 4 | 2 | 4 | 1 | 8 | |
| **Pikët totale për secilin opsion** | |  | **8** |  | **48** |  | **94** | |

# Çështje të zbatimit

* *Shpjegoni se cila strukturë do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*

Zbatimi i ligjit është përgjegjësi e Institucionit të Mjekësisë Ligjore. Ligji përcakton të drejtet dhe detyrat përkatëse.

Pengesat e mundshme mbi zbatimin e projektligjit janë mungesa e interesit për subjektet për të konkurruar si ekspertë ligjorë duke krijuar kështu vakanca të mëtejshme në strukturën e Institutit, si dhe mënyra e koordinimit me institucionet shëndetësore në nivel vendor në rastet kur ekspertimet mjekoligjore do të kryhen në morgjet e spitaleve.

Masat që do të merren gjatë zbatimit do të përfshijnë:

* Ndryshimin e strukturës institucionale të Institutit të Mjekësisë Ligjore, duke përfshirë zëvendësdrejtorin dhe Këshillin Shkencor.
* Administrimi i morgjeve nga Instituti i Mjekësisë Ligjore.
* Licencimi i mjekëve ligjorë përpara konkurrimit dhe emërimit të tyre në Institutin e Mjekësisë Ligjore.

**Faza e monitorimit dhe vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e objektivave ose progresin drejt tyre.*

Monitorimi në nivel të përgjithshëm do të realizohet nga Ministria e Drejtësisë, ndërsa zbatimi do të kryhet nga Instituti i Mjekësisë Ligjore.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Viti 1** | **Viti 2** | **Viti 3** | **Viti 4** | **Viti 5** | **Viti 6** | **Viti 7** | **Viti 8** | **Viti 9** | **Viti 10** |
| **Faktori zbritës** |  |  |  |  |  |  |  |  |  |  |
| Kosto për buxhetin - një herë |  |  |  |  |  |  |  |  |  |  |
| Kosto për buxhetin - në vazhdimësi |  |  |  |  |  |  |  |  |  |  |
| Kosto për bizneset - një herë |  |  |  |  |  |  |  |  |  |  |
| Kosto për bizneset - në vazhdimësi |  |  |  |  |  |  |  |  |  |  |
| Kosto për grupet e tjera - një herë |  |  |  |  |  |  |  |  |  |  |
| Kosto për grupet e tjera - në vazhdimësi |  |  |  |  |  |  |  |  |  |  |
| **Kosto në total** | 0 | 0 | 0 |  |  |  |  |  |  |  |
| **Kosto e zbritur**= Kosto në total x Faktori zbritës |  |  |  |  |  |  |  |  |  |  |
| Përfitimet për buxhetin – një herë |  |  |  |  |  |  |  |  |  |  |
| Përfitimet për buxhetin – në vazhdimësi |  |  |  |  |  |  |  |  |  |  |
| Përfitimet për grupet e tjera – një herë |  |  |  |  |  |  |  |  |  |  |
| Përfitimet për grupet e tjera – në vazhdimësi |  |  |  |  |  |  |  |  |  |  |
| Përfitimet për biznesin – një herë |  |  |  |  |  |  |  |  |  |  |
| Përfitimet për biznesin – në vazhdimësi |  |  |  |  |  |  |  |  |  |  |
| **Përfitimet totale** |  |  |  |  |  |  |  |  |  |  |
| **Përfitimi i zbritur**= Përfitimi në total x faktori zbritës |  |  |  |  |  |  |  |  |  |  |
| **Vlera prezente aktuale e përfitimit në total** |  |  | | | | | | | | |
| **Vlera prezente aktuale e kostos në total** |  |  | | | | | | | | |
| **Vlera Prezente Neto Aktuale (VAN)** = Vlera aktuale e përfitimit në total – Vlera aktuale e kostos në total |  |  | | | | | | | | |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 0 | 0 | 0 |
| Opsioni 2 | 0 | 0 | 0 |

**MINISTËR**

**Ulsi Manja**